**Имомони чоргонаи ањли суннат**

**Таълиф:**

**Љалолуддини Аббосї**

**Бисмиллоњир-Рањмонир-Рањим**

**Муќаддима**

Сухан аз имомони чоргона, сухан аз салафи солињин аст,[[1]](#footnote-1) зеро имомони чоргона аз бузургони салафи солењ ва аз имомони ќарнњое њастанд, ки Расулуллоњ (с) онро мавриди таърифу ситоиш ќарор додааст ва онњо тавонистанд баъд аз тавфиќи Худованд бар асари кўшишу иљтињод ва таъсир гузоштан бар фиќњи исломї, ин динро њифз намоянд ва касоне њам, ки баъд аз инњо омаданд, муњтољи кўшишу иљтињоди онњо дар фиќњ буда ва аз дарёи улуми онњо истифода кардаанд. Бидуни шак имомони чоргона (р) ќуллањои баланд ва устуворе дар илму ибодат, зуњду таќво ва ахлоќи некў буданд, бо ин њол дар ин чанд сањифа хулосае аз зиндагии шахсї, фазлу илм ва суханони гуњарбори онњоро, ки ба унвони панду насињат барљой мондааст, баён мекунем. Агар бихоњем ба таври комил дар бораи онњо сухан бигўем, ба сабаби фазоили зиёдашон сухан тўлонї мешавад, аммо баъзе аз нависандагон зиндагии њар имомеро људогона ба риштаи тањрир даровардаанд ва касоне, ки муштоќи маълумоти бештар мебошанд, метавонанд ба он китобњо мурољиат кунанд.

Њадафи мо аз баёни зиндагии имомони чоргона танњо ин аст, ки мусулмонон онњоро шинохта ва дар пайравї аз Ќуръон ва суннати Расулуллоњ (с) ба ин имомони бузургвор иќтидо кунанд, зеро танњо бо пайравї аз Ќуръон ва суннат ва суханони ин бузургон аст, ки уммат роњи ростро шинохта, иззат ва бузургиро хоњанд дид.

Молик ва Њоким њадисеро аз Паёмбар (с) ривоят мекунанд, ки мефармоянд: ***«Дар миёни шумо ду чизро ба љой мегузорам, ки дар сурати пайравї аз ин ду њељ ваќт гумроњ нахоњед шуд: Китоби Аллоњ ва суннати ман. Ин ду ба њељ унвон аз њам људо намешаванд, то ин ки дар сари њавзи «Кавсар» дар сањрои мањшар ба назди ман биёянд».[[2]](#footnote-2)***

Аз Худованд хостгорем, ки уммати исломиро муттањид карда, онњоро ба хайр ва салоњи дину дунёяшон њидоят фармояд.

**Имоми фуќањо Абўњанифа Нўъмон (р)**

**Исм ва насаби Имоми Абўњанифа (р)**

Ў Нўъмон писари Собит писари Марзбон аст ва куняи вай Абўњанифа мебошад. Дар хонаводае, ки дар байни ќавмаш дорои шараф ва эњтиром буд, ба дунё омад, Асли ў аз Кобул – пойтахти Афѓонистони имрўза мебошад. Љаддаш Марзбон дар замони хилофати тиллоии њазрати Умар (р) ислом овард. Пас ба Кўфа омада, дар он љо иќомат ихтиёр намуд. Имом Абўњанифа (р) дар соли 80-уми њиљрї дар Кўфа дар замони хилофати Абулмалик ибни Марвон ба дунё омад.

**Даврони тањсили Имом Абўњанифа (р)**

Вай дар хонаводаи мусалмон, ботаќво, сарватманд ва саховатманд парвариш ёфт ва чунин ба назар мерасад, ки ягона фарзанди падар ва модараш будааст. Падараш дар Кўфа ба порчафурўшї иштиѓол дошт. Имом Абўњанифа (р) ибтидо ба илми усули дин рўй овард ва бо касоне, ки аз роњ ва аќидаи салафи солењ хориљ ва гумроњ шуда буданд, ба муноќиша пардохт. Ба њамин хотир 27 бор вориди Басра шуд, то ки иттињомот ва шубњањоеро, ки ба шариати Ислом часпонида буданд, аз он дур намояд ва Исломи њаќиќиро барои мардум баён кунад. Бо Љањм ибни Сафвон - сарвари гумроњон ва бо мулњидону муътазила ва хавориљу рофизињои тундрав ба муноќиша пардохт ва онњоро мањкум кард.

Зуфар, ки яке аз шогирдони Имом Абўњанифа (р) мебошад, сабаби рўй овардани ўро ба фиќњ аз забони худаш чунин баён мекунад: «Дар илми калом ба дараљае расида будам, ки забонзади омму хос шудам. Њалќаи дарсии мо дар наздикии њалќаи дарсии Њаммод ибни Абўсулаймон буд. Рўзе зане аз ман суол кард, ки марде мехоњад занашро бар асоси суннат талоќ дињад, ўро чанд талоќ медињад? Аз ў хостам, ки аз Њаммод суол карда ва маро аз љавоби масъала огоњ созад. Њаммод ба ў гуфта буд: «Бояд зан аз одати моњона пок бошад ва шавњараш бо ў њамхобї накунад, пас ўро як талоќ бидињад, баъд аз ду њайзи дигар (ки дар маљмўъ се бор одати моњонаро пушти сар кардааст,) ѓусл карда, метавонад шавњар кунад». Имом Абўњанифа (р) мегўяд: «Баъд аз он илми каломро рањо карда, ба њалќаи дарсии Њаммод рафтам ва ба хотири хуб фањмидани дарсњояш ва љавоби дуруст додан, мавриди эњтироми Њаммод ќарор гирифтам».

Имом Абўњанифа (р) ба афкор ва андешањои фиќњии Њаммод рўй оварда, аз шогирдони мумтози вай шуд, аз ин хотир, Њаммод ўро садри њалќаи дарсии худ менишонд. Рафтори ў бо устодаш Њаммод њам љои тааљљуб ва тааммул мебошад. Масалан, пушти дари хонаи устодаш менишаст, то ин ки устодаш аз хона хориљ шавад ва аз ў савол кунад ва ё эњтиёљоти ўро бароварда созад. Муддати 18 сол ба ин сурат дар мусоњибати устодаш буд, то ин ки Њаммод вафот ёфт ва шогирдонаш Имом Абўњанифа (р)-ро ба љонишинии Њаммод интихоб карданд. Имом Абўњанифа (р) мегўяд: «Аз замоне ки Њаммод вафот ёфт, њар намозе, ки мегузорам, аз Худованд барои падарам ва устодам Њаммод талаби маѓфират мекунам ва ман барои касе, ки чизе аз ў ёд гирифтаам ва ё чизе ба ў ёд додам, талаби маѓфират мекунам».

**Равиши Имом Абўњанифа (р) дар бархўрд бо масоили иљтињодї**

Имом Абўњанифа (р) равиши наве дар бархўрд бо масоили иљтињодї пеш гирифтанд ва он аз тариќи ба бањсу муноќиша гузоштани масъалае дар њалќаи дарс буд ва шогирдонаш њар як райъи худро баён карда, сипас Имом Абўњанифа ба тасњењи раъйи онњо мепардохт ва гоњо муноќишаи масъалае чандин рўз идома меёфт. Ин бањси илмии озоде буд, ки дар он ба андешањои афрод эњтиром гузошта мешуд ва аз њар гуна таассуб дур буд. Имом Абўњанифа бо ин ки райъи худро баён мекард, аммо шогирдонашро маљбур ба пайравї аз он намекард.[[3]](#footnote-3) Рањмати Худованд бар ў бод ва љойи ў дар бињишт бод.

**Шогирдони Имом Абўњанифа (р)**

Худи Имом Абўњанифа (р) китобе дар фиќњ таълиф накардааст, аммо афкораш тавассути шогирдони мухлисаш дар саросари олами Ислом пахш шудааст. Аз љумлаи шогирдонаш:

Абўюсуф, Яъќуб ибни Иброњим ибни Њабиби Ансорї машњур ба Ќозї мебошад. Дар Кўфа ба дунё омада, дар њалќањои дарси Ибни Абўлайло ширкат мекард. Пас ба назди Имом Абўњанифа (р) омада, мулозамати ўро баргузид. Имом Абўюсуф марди фаќењ, олим ва њофиз буд, ки мансуби ќазовати даврони се тан аз хулафои банї Аббос: Мањдї, Њодї ва Њорунуррашидро ба уњда дошт ва дорои таълифоти машњур мебошад.

Аз љумлаи шогирдони Абўњанифа (р) Муњаммад ибни Њасани Шайбонї мебошад, ки дар ваќти вафоти Имом хурдсол буданд. Ў тањсилоташро дар назди Абўюсуф ба поён мерасонад ва аз Суфёни Саврї ва Авзоъї низ истифода кардааст. Ба назди Имом Молик рафта ва њадисро ёд мегирад. Дар даврони хилофати Њорунуррашид мансаби ќазоватро ба уњда гирифт. Дорои таълифоте мебошад, ки марљиъи аввал дар фиќњи њанафї аст.

Аз дигар шогирдони Имом Абўњанифа (р) Зуфар ибни Њузайл мебошад, ки аз ќадимтарин шогирдони ў ба шумор меравад ва аз ў китобњои машњуре ба љой намондааст. Пас мулоњиза мешавад, ки Имом Абўюсуф шогирдоне дошта, ки худашон имомоне дар илму фазл будаанд ва дар фиќњи исломї таъсири басазо мегузоштаанд.

**Фањму дарки Имом Абўњанифа (р)** **ва эњтиром гузоштан ба њадиси Паёмбар (с)**

Имом Абўњанифа (р) машњур ба иљтињоду фиќњ ва раъйу ќиёс мебошад, то он љое, ки Имом Шофеъї мегўяд: «Мардум дар ќиёс ниёзманди Имом Абўњанифа мебошанд». Пас њангоме ки фиќњ зикр мешавад, Имом Абўњанифа (р) њам монанди кўњи устувор ва сар ба фалак кашида мебошад. Имом Зањабї мегўяд: «Имомат дар фиќњ ва масоили даќиќи он ба Имом Абўњанифа (р) мерасад ва њељ гуна шакке њам дар он нест».

Ва лайса ясињњу фил-азњони шайъун,

Изањтоља-н-нањору ило далилин. [[4]](#footnote-4)

Бо ин дараљаи илмї Имом Абўњанифа (р) њељ гоњ сухани худ ва ё ѓайрро бар њадиси Расулуллоњ (с) бартар намедонист ва мегўяд:

«Он чи ки аз Расулуллоњ (с) ба мо бирасад, бар сару чашми худ мегузорем ва падару модарам фидои Расулуллоњ (с) бод ва њаќќи мухолифат бо Расулуллоњ (с) надорем ва дар мавриди аќволи сањоба њаќќи интихоби сухани онњоро дорем, аммо ѓайр аз сањоба,[[5]](#footnote-5) пас онњо дорои раъй њастанд ва мо њам дорои раъй мебошем».

Таърих ин воќеъаро ривоят мекунад, ки Абўљаъфари Мансур ба Имом Абўњанифа (р) навишт: «Ба ман чунин хабар расида, ки ќиёсро бар њадиси Расулуллоњ (с) муќаддам мешуморї?». Имом Абўњанифа (р) дар љавоби ў навишт: «Эй амирулмўъминин, хабар ин чунин нест, ки ба шумо расидааст, ибтидо ба китоби Худованд амал мекунем, сипас ба суннати Расулуллоњ (с), сипас ба фатвоњои Абўбакру Умар ва Усмону Алї (р), сипас ба фатвоњои дигар сањоба ва њангоме ки сањоба дар масъалае бо њам ихтилоф карданд, аз ќиёс истифода мекунем ва байни Худованд ва бандагонаш њељ гуна нисбат ва хешовандї вуљуд надорад». [[6]](#footnote-6)

Ибни Абдулбар дар китоби «Ал-интиќоъ» боби хоссе дар мавриди заковат ва тезњўшии Имом Абўњанифа (р) нигошта, аз Њасан ибни Зиёди Лўълўї наќл мекунад, ки зани девонае ба номи Умми Имрон ба шахсе гуфт: «Эй писари ду зинокор». Ибни Абўлайло он љо буд, дастур дод ўро ба масљид оварда ва ду њадди шаръї, ки як њадди он барои падари шахс ва њадди дигар барои модараш буд, бар ў иљро карданд. Чун ин хабар ба Абўњанифа (р) расид, гуфт: «Аз шаш љињат иштибоњ кардаанд:

1. Бар девона њад иљро намешавад.
2. Дар масљид њад иљро намешавад.
3. Ўро дар њоли истода њад заданд, дар њоле ки мебоист занонро дар њолати нишаста њад зад.
4. Бар ў ду њад иљро кардааст, дар њоле ки агар шахсе ба ќавме туњмат бизанад, танњо бар ў як њад иљро мешавад.
5. Бар ў дар њоле њад иљро кардааст, ки падар ва модари он шахс ѓоиб њастанд ва бояд бо њузури он ду иљро мешуд, зеро њад дар њузури касе, ки шикоят кардааст, иљро мешавад.
6. Ду њадро як маротиба иљро кардааст, дар сурате, ки чун бар касе ду њад вољиб бошад, бояд асари њадди аввал аз байн биравад, пас њадди дигар бар ў иљро шавад.

**Сабр ва бурдбории Имом Абўњанифа (р)**

Сабр ва бурдбории Имом Абўњанифа (р) ба њадде буд, ки онро зарбулмасал мезаданд. Имом Зањабї аз Абдурраззоќ ривоят мекунад, ки њељ кас бурдбортар аз Абўњанифа (р) надидаам. Дар масљиди Хиф дар Мино назди ў нишаста будем, шахсе аз ў савол кард, пас љавоби ўро дод. Он мард гуфт: «Њасани Басрї раъйи дигаре дорад». Абўњанифа (р) гуфтанд: «Њасани Басрї иштибоњ кардааст». Он шахс дар њоле ки чењрааш барафрўхта шуда буд, гуфт: «Эй модар ба хато, мегўї Њасани Басрї иштибоњ кардааст?». Мардум хостанд ўро бизананд. Имом Абўњанифа (р) гуфтанд: «Мегўям Њасани Басрї иштибоҳ кардааст ва Абдуллоҳ ибни Масъуд (р) дуруст мегўяд».

Њамчунин аз Язид ибни Кумайт ривоят мекунад, ки шахсеро дидам ба Имом Абўҳанифа (р) чунин носазо мегуфт: «Эй кофир, эй зиндиќ». Имом Абўҳанифа (р) гуфтанд: «Худованд туро бахшад. Худованд баръакси он чи ту мегўї, дар мавриди ман медонад».

Ин танҳо ду мисол аз сабр ва бурдбории Имом Абўҳанифа (р) мебошад ва ба ќавли машҳур: «муште аз хирвор» аст.

**Дурдонањое аз суханон ва њикматњои Имом Абўњанифа (р)**

* Касе ки илму дониш ўро аз муҳаррамоти худовандї бознадорад ва аз гуноҳон дур накунад, аз љумлаи зиёнкорон аст.
* Агар фуќаҳо ва уламо дар ин дунё ва охират авлиёи Худованд набошанд, пас Худованд дигар валие надорад.
* Њангоме ки ҳадис саҳеҳ бошад, пас он мазҳаби ман аст.
* Касе, ки дар мавриди чизе аз илм сухан мегўяд ва гумон мекунад, ки Худованд аз ў суол намекунад, ки бар чї асосе дар дини Худо фатво додаї, пас љону динаш барои ў беарзиш шудаанд.
* Касе, ки далели маро намедонад, бар ў ҳаром аст, ки ба раъйи ман фатво диҳад.
* Касе, ки илмро ба хотири дунё фаро мегирад, аз баракати илм маҳрум мешавад ва афроди зиёде ҳам аз он баҳраманд намешаванд ва касе, ки илмро ба хотири дину Худо фаро мегирад, дар илмаш баракат дода мешавад ва дар ќалбаш љой мегирад ва афроди зиёде аз он истифода хоҳанд кард.
* Касе, ки мехоҳад аз азоби охират наљот ёбад, аз сахтиҳои дунё набояд битарсад.

**Суханони уламо дар бораи Имом Абўњанифа (р)**

Имом Молик мегўяд: «Ў касе буд, ки метавонист бо далел ва ҳуљљат ба ту собит кунад, ки ин сутуни сангї аз тилло сохта шудааст».

Имом Шофеъї мегўяд: «Мардум дар фиќҳ муҳтољ ва вобаста ба Абўњанифа (р) мебошанд».

Абўюсуфи Ќозї мегўяд: «Мардум мегуфтанд, ки Худованд Абўњанифа (р)-ро бо фиќҳу илм, саховату бахшиш ва ахлоќи ќуръонї зинат додааст».

Ибни Абдулбар мегўяд: «Абўдовуди Сиљистонї гуфтааст: «Абўҳанифа имом буд, Молик ҳам имом буд ва Шофеъї ҳам имом буд»». [[7]](#footnote-7)

Имом Аҳмад Имом Абўҳанифа (р)-ро ба хубї ёд мекард ва аз Худованд барои ў талаби раҳмат мекард, дар даврони зиндонї будан ва шаллоќ хўрданаш гиря мекард ва бо ёд овардани кумакҳое, ки Абўҳанифа (р) ба хотири ќабул накардани мансаби ќазоват таҳаммул карда буд, худро тасаллї ва оромиш медод.

**Вафоти Имом Абўњанифа (р)**

Имом Абўҳанифа (р) ҳам монанди имомони бузургвор мутаҳаммили сахтї ва машаќќат шуданд. Чун Абўҳанифа (р) аз ќабули мансаби ќазовати худдорї карданд, ба дастури халифа шаллоќ зада шуд. Пас зиндонї шуданд ва дар зиндон вафот карданд. Исмоил ибни Њаммод ибни Абўҳанифа (р) мегўяд: «Њамроҳи падарам аз заболадони маҳаллае равон шудем, гиря кард, чун сабаби гиряро аз ў пурсидам, гуфт: «Фарзандам дар ин макон Ибни Њубайра муддати даҳ рўз ҳар рўз даҳ зарба шаллоќ ба падарам Абўҳанифа (р) зад, то шояд ки мансаби ќазоватро ќабул кунад ва падарам ҳам худдорї мекард».

Дар соли 150-и ҳиљрии ќамарї Имом Абўҳанифа (р) вафот ёфт. Раҳмати худовандї бар ин имоми бузургвор бод ва Худованд ўро ба хотири заҳмате, ки барои Ислом ва муслимин кашидаанд, љазои хайр бидиҳад.

**Имоми Дорул-њиљрат Молик ибни Анас (р)**

**Насаб ва мањалли таваллуди Имом Молик (р)**

Ў Абўабдуллоҳ Молик ибни Анас ибни Абўомири Аздии Асбаҳї аз ќабилаи Њимяр ва модараш Олия духтари Шарик ибни Абдурраҳмони Аздї мебошад. Дар соли 93 ҳиљрии ќамарї бинобар саҳеҳтарин аќвол дар Мадинатур-Расул - ҳиљратгоҳи Паёмбар (с) ва маҳалли тарбияти беҳтарин насле, ки ба дасти Паёмбар (с) тарбият шуда буданд ва башарият онро шинохтааст, ба дунё омад.

**Даврони тањсили Имом Молик ва кўшиши вай дар ёдгирї**

Имом Молик (р) дар мавридашон мегўянд: Бародаре доштам дар синни Ибни Шиҳоби Зуҳрї. Рўзе падарам аз мо саволе кард, ки бародарам љавоби сањењ дод. Падарам ба ман гуфт: «Кабўтарњо туро аз талаби илм боз доштаанд». Аз ин ќавли падарам нороњат шудам ва муддати њафт сол дар мазњари Ибни Њурмуз ба касби илм машѓул шудам. Имом Молик дар талаби илм љиддї буд ва худи Имом мегўяд: «Дар њангоми зуњр дар зери офтоб, ки њељ сояе набуд, интизори хориљ шудани Нофеъ бандаи озодшудаи Ибни Умар (р)-ро мекашидам, зеро ки инсоне тундхў ва хашин (дурушт) буд. Пас аз ин ки аз хона хориљ мешуд, худро машѓул мекардам, мисли ин ки ўро надидаам. Пас бар ў салом дода ва њангоми дохил шудан ба хона аз ў суол мекардам, ки Абдуллоњ ибни Умар (р) дар ин масъала чї мегўяд. Ў љавобамро медод ва сипас дари хона ба рўи ман баста мешуд».

Имом Молик љўёи ањодисе буд, ки Ибни Шињоби Зуњрї ривоят мекардааст. Худи Имом мегўяд: «Пас аз намози ид бо худ гуфтам: Имрўз рўзе аст, ки Ибни Шињоби Зуњрї танњо мебошад. Дар пушти дари хонааш нишастам, садояшро шунидам, ки ба канизаш мегуфт: Бубин чї касе пушти дар нишастааст. Каниз гуфт: Молик ибни Анас аст. Гуфт: Ўро ба дохил биёвар. Пас аз дохил шудан ба хона гуфт: Мебинам ба хонаат нарафтаї? Гуфтам: На. Гуфт: Оё чизе хўрдаї? Гуфтам: На. Гуфт: Пас ѓизо бихўр. Гуфтам: Эњтиёље ба ѓизо надорам. Гуфт: Пас чї мехоњї? Гуфтам: Бароям ањодис ривоят кун. Гуфт: Дафтаратро биёвар ва чил њадисро барои ман ривоят кард. Талаби зиёдат кардам. Гуфт: Кофї аст. Агар ту ин чил њадисро њифз кардаї, аз љумлаи њофизон њастї. Гуфтам: Оё ин ањодисро алњол бароят аз њифз такрор кунам? Дафтарро аз ман гирифт ва ман ањодисро такрор кардам. Гуфт: Бархез, ки ту кисаи илм њастї».

**Шиддати њифзи Имом Молик (р)**

Имом Молик (р) мегўяд: Яњё ибни Саъид мегўяд: Имом Молик њофиз буданд. Яњё ибни Маъин мегўянд: Њељ касеро њофизтар аз Имом Молик ва Суфёни Саврї ба ањодисе, ки худ ривоят мекунанд, надидаам. Суфёни Саврї мегўяд: Молик аз њофизтарин уламои асри худ мебошад.

**Тањќиќ ва баррасии Имом дар бораи ровиёни њадис ва уламо**

Ибни Абдулбар дар китоби «Ал-интиќо» аз Имом Молик ривоят мекунад, ки мефармояд: «Ин илм(-и њадиси Расулуллоњ (с)) дин аст, пас бингаред аз чї касоне динатонро мегиред. Ман аз њафтод нафар аз касоне, ки њадисро ривоят мекарданд, њадис ривоят накардаам ва ин ба хотири ин нест, ки онњо мавриди эътимод ва итминон набудаанд, балки агар яке аз онњо масъули байтулмоли муслимин карда шавад, асло хиёнат намекунад, танњо ба хотири ин аст, ки шоистаи ин илм нестанд, вале Ибни Шињоби Зуњрї ба Мадина омаданд, ки њатто пеши дар хонааш ба иллати бисёрии муштоќони њадиси Паёмбар (с) издињом буд».

Имом Молик мефармояд:

«Аз чањор кас илм фаро нагиред: Аз нодон ва аз соњиби бидъате, ки мардумро ба бидъати худ даъват мекунад, аз дурўѓў, агарчи бар Паёмбар (с) дурўѓ намебандад ва аз олиме, ки дорои фазлу таќво аст, аммо намедонад дорои чї илме аст ва намедонад, ки чї чизро ривоят мекунад».

**Шогирдони Имом Молик (р)**

Ибни Касир мегўяд: «Имом Молик аз бисёре аз тобеъин њадис ривоят мекунад ва уламои бузург, аз он љумла Суфёни Саврї, Суфён ибни Унайна, Шуъба, Абдуллоњ ибни Муборак, Авзоъї, Ибни Мањдї, Ибни Љурайљ, Лайс, Шофеъї, Яњё ибни Саъиди Ќаттон ва устодонаш Ибни Шињоби Зуњрї, Яњё ибни Саъиди Ансорї аз Имом Молик њадис ривоят мекунанд».

Имом Зањабї мегўяд: «Аз ў афроди зиёде њадис ривоят мекунанд, ки шояд ќобили шумориш набошанд».

Зарќонї мегўяд: «Ривояткунандагон аз Имом Молик ба ќадре зиёд аст, ки њељ як аз имомон ин ќадар ровї, ки аз онњо ривоят кунанд, надоштаанд. Хатиби Баѓдодї китобе дар бораи ровиёни ў навишта, ки теъдоди онњоро 993 нафар зикр кардааст».

Шогирдони Имом њам зиёд мебошанд, ки аз он љумла Абдуллоњ ибни Вањб, Ашњаб ибни Абдулазиз, Абдуллоњ ибни Абдулњакам, Абдурањмон ибни Ќосим ибни Холид ва ѓайри эшон мебошанд.

**Пайравии Имом аз суннати Паёмбар (р) ва мухолифат кардан бо бидъат**

Аз Имом Молик (р) ривоят шудааст, ки ў дар пайравї аз суннати Паёмбар (с) ва зиндагии сањоба њирси зиёд дошта, бо бидъат мухолифат ва кароњияти шадид нишон медод ва бештари авќот ин шеърро мехондаанд:

«Ва хайру умурид-дини мо кона суннатан,

Ва шаррул-умирил-муњдасотул-бадоиъу». [[8]](#footnote-8)

Имом Шотибї дар китоби «Эътисом» аз Ибни Мољишун наќл мекунад, ки Имом Молик мегўяд: «Касе, ки дар Ислом бидъате ба вуљуд оварад ва он бидъатро некў бипиндорад, (бидъати њасана) ин шахс муътаќид шуда, ки Паёмбар (с) дар адои рисолат хиёнат кардааст, дар њоле ки Худованд мефармояд:

**«Ал-явма акмалту лакум динакум ва атмамту ъалайкум неъматї ва разиту лакумул-Ислома динан».** [[9]](#footnote-9)

Ибни Абдулбар дар китоби «Ал-Интиќоъ» дар бораи ањли њавову њавас аз Имом Молик наќл мекунад, ки гуфтанд: «Њељ ояте дар Ќуръон сахттар ва шадидтар бар ањли њавову њавас аз ин оят намебошад:

**«Явма табяззу вуљуњун ва тасвадду вуљуњун»»**.[[10]](#footnote-10) **«Фааммалазина-сваддат вуљуњуњум акфартум баъда имоникум фазуќул-азоба бимо кунтум такфурун».**

Имом Молик гуфтанд: «Пас чї сухане возењтар аз ин оят аст ва мисдоќи ин оятро бар ањли њавову њавас мебинам».

Ин воќеа низ аз Имом Молик машњур шудааст, ки шахсе аз ў дар бораи ояти **«Ар-Рањмону ъалал-аршиставо»** суол кард, ки «истиво» чї гуна мебошад? Имом пас аз муддате сукут љавоб доданд: «Истиво маълум аст, аммо кайфият ва чигунагии он маљњул ва номаълум, суол кардан дар бораи истиво бидъат ва имон овардан ба он вољиб аст».

Ибнул–Арабї аз Зубайр ибни Баккор наќл мекунад, ки шахсе аз Имом Молик суол кард: Аз куљо эњром бибандам? Гуфтанд: Аз Зулњулайфа, љое, ки Расулуллоњ (с) эњром бастаанд. Он шахс бо исрор мегуфт, ки мехоњам аз масљиди Паёмбар (с) эњром бибандам. Имом Молик гуфтанд: Ман нисбати ту аз фитна метарсам. Он шахс гуфт: Оё агар чандин мил зиёдтар эњром бибандам, дар он фитнае њаст? Имом гуфтанд: Чї фитнае бадтар аз ин аст, ки мепиндорї? Мехоњї фазилатеро анљом дињї, ки Расулуллоњ (с) онро анљом надодааст. Худованд мефармояд:

**«Фаляњзариллазина юхолифуна ъан амрињи ан тусибањум фитнатун ав юсибањум азобун алим». [[11]](#footnote-11)**

**Њайбат ва виќори Имом Молик (р)**

Аз сифоте, ки Худованд ба Имом Молик бахшида буданд ва дар ахбору ривоёт наќл шуда, њайбат ва виќори вай мебошад. Халифа Њорунуррашид мегўяд: «Дар байни уламо њељ кас боњайбаттар аз Молик ва бо таќвотар аз Фузайл ибни Иёз надидаам». Саъид ибни Марям мегўяд: «Боњайбаттар аз Молик надидаам, то он љое, ки боњайбаттар аз њоким буд».

Зиёд ибни Юнус мегўяд: «На олиме ва на обиде ва на дузде ва на амире боњайбаттар аз Молик надидаам». [[12]](#footnote-12)

Имом Шофеъї мегўяд: «Аз њељ кас њамонанди Молик дар њангоме ки ба ў нигоњ мекардам, натарсидаам». Ў мегўяд: «Суфёни Саврї дар маљлиси Имом Молик буданд, замоне ки эњтироми мардум ба Имом Молик ва эњтироми Имом Молик ба илмро дид, ин шеърро суруд:

Яъбал-љавоба фало юрољаъу њайбатан,

Адабул-ваќори ва ъиззу султонит-туќо.

Вас-соилуна навокисул-азќонї,

Фањувал-мањибу ва лайса зо султонї».[[13]](#footnote-13)

**Аќволи уламо дар мавриди Имом Молик**

Имом Шофеъї (р) мегўяд: «Њангоме ки њадисе аз Расулуллоњ (с) ва асњобаш наќл шавад, пас Молик њам монанди ситорае медурахшид».

Њамчунин мегўяд: «Молик њуљљату далели Худованд бар халќаш баъд аз тобеъин аст». Яњё ибни Саъид ва Яњё ибни Маъин мегўянд: «Молик амирулмуъминин дар њадис аст». Ањмад ибни Њанбал (р) мегўяд: «Касе, ки аз Имом Молик бадаш меояд, бидон ки ў аз ањли бидъат мебошад». Авзоъї дар бораи Имом Молик (р) мегўяд: «Олими уламо ва олими ањли Мадина ва муфтии Њарамайн». Ибни Касир дар «Ал-бидояту ван-нињоя» мегўяд: «Сифоти некўи Имом хеле зиёд аст ва санои имомон бар ў бештар аз ин аст, ки битавон дар ин љо зикр кард».

**Дурдонањое аз суханон ва њикматњои Имом Молик (р)**

* Сухани њар касе ќобили ќабул ва рад кардан мебошад, магар сухани соњиби ин ќабр, яъне Расул (с).
* Тавозуъ тарки риё ва шањватталабї аст.
* Њељ шахсе солењ ва парњезгор намегардад, магар замоне ки аз аќвол ва афъоле, ки ба дарди ў намехўрад, иљтиноб кунад, дар ин сурат Худованд даричаи ќалбашро барояш мекушояд.
* Њикмат нуре аст, ки Худованд дар ќалби бандааш метобонад.
* Сипари олим дар масоиле, ки намедонад, калимаи «Намедонам» аст ва њангоме ки аз ин сипар ѓофил шавад, соњибаш аз байн меравад.
* Касе, ки дар Ислом бидъате ба вуљуд орад ва онро некў бишуморад, пас муътаќид шудааст, ки Муњаммад (с) дар адои рисолат хиёнат кардааст, дар њоле ки Худованд мефармояд: **«Ал-явма акмалту лакум динакум ва атмамту ъалайкум ниъматї ва разиту лакумул-Ислома динан».** [[14]](#footnote-14) Пас чизе, ки дар замони Расулуллоњ (с) аз љумлаи дин набудааст, имрўз њам аз дин нест. Ва охири ин уммат дуруст намешавад, магар ба василаи он чизе, ки аввали ин уммат ба василаи он дуруст шудааст.[[15]](#footnote-15)

**Китоби «Муваттаъ»-и Имом Молик ва мавќеъияти илмии он**

Ин китоб њамон тавре ки яке аз уламо дар бораи он гуфта, бењтарин китоби таълифшуда дар даврони худ мебошад. Имом Шофеъї мегўяд: «Баъд аз Ќуръон китобе сањењтар аз китоби Молик ба рўи замин вуљуд надорад». [[16]](#footnote-16)

Њамчунин Имом Шофеъї мегўянд: «Дар миёни китобњое, ки таълиф шуда, китоберо бењтар аз «Муваттаъ»-и Имом Молик надидаам, дар он ањодис ва аќволи сањобаро зикр карда, ањодисеро, ки дар он заъф вуљуд дошта, ќобили ќабул набудааст, зикр кардааст.

**Сабаби таълифи «Муваттаь»**

Ибни Абдулбар аз Фазл ибни Мањмуди Маданї наќл мекунад, ки Абдулазиз ибни Абўсаламаи Мољишун аввалин бор китоберо дар маънои «Муваттаъ», ки дар он масоили мавриди итттифоќи ањли Мадина оварда шудааст, бидуни ин ки далели онњоро аз Ќуръон ва њадиси Расулуллоњ (с) зикр кунад, таълиф кард. Имом Молик ин китобро мавриди тањсин ќарор дода ва гуфтанд: «Агар ман ин китобро таълиф карда будам, аввал ањодисро ва пас аз он андеша ва аќволи фуќањоро меовардам». Баъди он Имом Молик тасмим бар таълифи китоби «Муваттаъ» гирифтанд.

**Сабаби номгузорї**

**РасПРас**Имом Молик (р) мегўяд: «Китоби худро бар њафтод нафар аз фуќањои Мадина арз кардам, ки њамаи онњо бо ањодис ва аќволи сањоба, ки дар он зикр карда будам, мувофиќат карданд, пас китобро «Муваттаъ» номидам». Аксари уламои ањли суннат китоби «Муваттаъ»-ро дар дараљаи аввал аз дараљоти китобњои таълифшуда дар њадис њамроњ бо «Сањењ»-и Имом Бухорї ва «Сањењ»-и Имом Муслим ва ѓайра мешуморанд ва бењтарин далел бар таваљљуњи уламо ба китоби «Муваттаъ» шарњњои зиёди он мебошад.

**Вафоти Имом Молик (р)**

Суютї мегўяд: «Имом Молик дар рўзи якшанбе мариз шуд ва муддати 22 рўз бемор буданд, то ин ки дар рўзи якшанбе дањуми Рабеъул-аввали соли 179-и њиљрї вафот ёфтаанд.

Ибни Абдулбар аз Исмоил ибни Абўувайс наќл мекунад, ки Имом Молик мариз шуданд, пас аз он чизе, ки дар њангоми марг гуфта буданд, суол кардем, гуфтанд: **«Лиллоњил-амру мин ќаблу ва мин баъду».**[[17]](#footnote-17) Дар чордањуми Рабеъул-аввали соли 179-и њиљрї дар замони хилофати Њорунуррашид вафот ёфтанд ва Муњаммад ибни Иброњим ибни Муњаммад ибни Алї ибни Абдуллоњ ибни Аббос бар ў намоз гузорид. Худованд Имом Моликро мавриди рањмати худ ќарор дињад ва ба хотири зањматњое, ки барои Ислом ва муслимин кашидаанд, љазои некўяш дињад.

**Фаќењи бузурги суннат Муњаммад ибни Идриси Шофеъї (р)**

**Насаби Имом Шофеъї (р)**

Ў Муњаммад ибни Идрис ибни Аббос ибни Усмон ибни Шофеъ ибни Соиб ибни Убайд ибни Абдуязид ибни Њишом ибни Мутталиб ибни Абдуманоф ибни Ќусайи Ќурайшї аз банї Муталиб ва модараш аз ќабилаи Азд мебошад.

**Мањалли таваллуд ва зиндагии Имом Шофеъї**

 Имом Шофеъї дар соли 150-уми њиљрї дар шањри Ѓазза дар Фаластин ба дунё омад. Дар хурдсолї падарашро аз даст дод. Модараш ба хотири ин ки насаби писарашро њифз кунад, ўро дар њоле, ки ду сол дошт, ба Макка овард. Дар синни њафтсолагї Ќуръонро њифз карда, дар синни дањсолагї китоби «Муваттаъ»-и Имом Моликро аз бар намуд ва дар синни понздањсолагї бо иљозаи устодаш Муслим ибни Холиди Занљї фатво дод. Ба шеър ва луѓати арабї таваљљуњи зиёде дошт ва барои рафъи мушкилот ва луѓот печидаи арабї ва ташхиси ашъор ба Имом Шофеъї мурољиат мешуд.

**Даврони тањсили Имом**

Имом Нававї (р) дар муќаддимаи «Ал-маљмўъ» аз Мусъаб ибни Абдуллоњи Зубайрї наќл мекунад, ки Имом Шофеъї дар ибтидо ба шеъру таърихи араб ва луѓати арабї рўй овард, пас ба фиќњ таваљљуњ кард. Иллати он ин аст, ки рўзе њамроњ бо нависандаи падарам савор бар њайвони худ буд, ки шеъреро хонд. Нависандаи падарам шаллоќе ба ў зада ва гуфт: «Оё инсоне мисли ту бояд бо хондани ин гуна ашъор шахсияти худро поймол кунад? Ба дунболи фиќњ бирав». Имом Шофеъї аз ин сухан мутаассир шуд ва ба њалќаи дарсии Муслим ибни Холиди Занљї, ки муфтии Макка буд, рафта, сипас ба Мадина омад ва дар маљлисњои дарси Имом Молик ибни Анас ширкат кард. Њамчунин Имом Нававї аз Њумайдї аз худи Имом Шофеъї наќл мекунад, ки бо Муслим ибни Холиди Занљї мулоќот кардам. Ў пурсид:

Эй љавон, аз куљо њастї?

Гуфтам: Аз Макка.

Гуфт: Хонаат куљост?

Гуфтам: Дарае дар Хайф.

Гуфт: Аз кадом ќабилаї?

Гуфтам: Аз Абдуманоф.

Гуфт: Чї некў аст. Худованд туро дар дунё ва дар охират мушарраф кардааст. Чї хуб буд фањму њушатро дар роњи фиќњ ба кор мебурдї.

Пас Шофеъї аз Макка љињати касби илм аз мазњари Имом Молик (р) ба Мадина омаданд, ки китобе њам дар бораи ин мусофирати Имом Шофеъї таълиф шудааст. Њангоме ки ба назди Имом Молик омаданд, «Муваттаъ»-ро аз њифз барои Имом Молик хонданд, ки Имом Молик аз њифзи Имом Шофеъї тааљљуб карданд ва ба ў гуфтанд: «Аз Худованд битарс ва аз гуноњон дурї кун, зеро ту ояндаи равшане хоњї дошт». [[18]](#footnote-18)

Њадисро ёд гирифт ва дар талаби илм ба мусофират пардохта аз мањзари уламо истифода мебурд ва дар муќобил уламо низ аз илми ў бањра мељустанд. Ба шогирдони Имом Абўњанифа (р) монанди Муњаммад ибни Њасани Шайбонї (р) ба муноќиша ва бањс мепардохт, ки Муњаммад ибни Њасани Шайбонї дар бисёре аз масоили фиќњї тобеи Имом Шофеъї шуданд.

Ибни Касир мегўяд: «Њадисро аз гурўње аз машоих ва имомон фаро гирифт ва китоби «Муваттаъ»-ро аз њифз барои Имом Молик хонданд, ки Имом Молик аз њифз ва иродаи Имом Шофеъї тааљљуб карданд, илми ањли Њиљозро аз Муслим ибни Холиди Занљї ва Имом Молик фаро гирифт ва афроди зиёде њам аз ў ривоят кардаанд. [[19]](#footnote-19)

**Фањму њифзи Имом Шофеъї ва эњтимоми ў ба њадис ва суннати Расулуллоњ (с)**

Имом Шофеъї (р) нишона ва аломате дар фањм ва њифз мебошад, ки њама ба он иќрор доранд. Худи Имом мегўяд: «Дар мактабхонае, ки будам, муаллим ба шогирдон оятеро, ки ёд медод, ман онро њифз мекардам ва ќабл аз ин ки муаллим аз имло кардани оёт фориѓ шавад, ман он оётро њифз карда будам. Рўзе ба ман гуфт: Барои ман њалол нест, ки чизе аз ту бигирам».

Имом Нававї мегўяд: «Ба нашри њадис ва мазњаби ањли њадис эњтимом варзид ва ба ёрї ва кўмаки суннат ва њадис шитофт, то ин ки овозаи ў дар њама љо печид ва бино ба дархости Абдуррањмон ибни Мањдї - имоми ањли њадис дар асри худ ба таълифи аввалин китоб дар усули фиќњ ба номи «Ар-рисолат» њиммат гуморид, ки њама онро писандиданд, њатто худи Абдуррањмон ибни Мањдї ва Яњё ибни Саиди Ќаттон ба он алоќаи зиёде нишон медоданд. [[20]](#footnote-20)

Ибни Касир мегўяд: «Имом Шофеъї аз огоњтарин афрод ба маъонии Ќуръону суннат ва истихрољи далоил аз Ќуръон ва суннат буда дорои ихлоси аљибе буд. Аммо Шофеъї мегўяд: Дўст дорам мардум ин илмро фаро гиранд ва чизе ба ман мансуб нашавад, то њам аљри ин кор ба ман бирасад ва њам мавриди таърифу ситоиши мардум воќеъ нашавам».

Аз ў ривоят кардаанд, ки мегуфт: «Њангоме ки дар назди шумо њадиси сањењ бошад ва онро аз ман нашунидед, пас бар асоси он њадис фатво бидињед ва ќавли маро тарк кунед ва ин ќавл ва аќидаи ман аст».

Дар ривояти дигар фармуд: «Пас аз ман таќлид накунед». Дар ривояти дигар чунин гуфт: «Ба ќавли ман таваљљуње накунед». Дар ривояти дигар мегўяд: «Пас сухани маро ба девор бизанед, зеро ман бо будани њадиси Расулуллоњ (с) ќавле надорам».

**Пайравї аз њадис ва мухолифат бо мазњаби ањли калом**

Ибни Касир мегўяд, Имом Шофеъї мегўянд: «Агар бандае бо њар навъ гуноњ љуз ширк ба даргоњи Худованд биёяд, бењтар аз ин аст, ки бо илми калом ба даргоњи Худованд биёяд».

Њамчунин мегўяд: «Агар мардум медонистанд дар илми калом чї ќадар афкори ботилу нодуруст ва њавову њавас вуљуд дорад, њамон тавре ки аз шери даранда фирор мекунанд, аз илми калом њам фирор мекарданд».

Боз мегўяд: «Њукми ман дар бораи ањли калом ин аст, ки шаллоќ зада шаванд ва онњоро дар миёни ќабоил бигардонанд ва эълон кунанд: «Ин љазои касе аст, ки Ќуръон ва суннати Расулуллоњ (с)-ро тарк карда, ба илми калом рўй овардааст»». [[21]](#footnote-21)

Бувайтї аз Имом Шофеъї наќл мекунад, ки мегуфт: «Бо ањли њадис бошед, зеро роњи инњо аз њамаи роњњо сањењтар аст».

Шофеъї мегўяд: «Њангоме ки яке аз ањли њадисро мебинам, гўё яке аз асњоби Расулуллоњро дидаам. Худованд эшонро љазои хайр дињад, ки асл ва пояи динро барои мо њифз карда, бар мо миннат нињодаанд». Дар ин маврид ин шеърро сурудааст:

Куллул-ъулуми сивал-Ќуръони машѓалатун,

Ал илму мо кона фињи ќола њаддасано.

Иллал-њадиса ва иллал-фиќња фид-динї,

Ва мо сиво зока васвосуш-шаётинї. [[22]](#footnote-22)

Ибни Касир мегўяд: «Рабиъ ва бисёре аз шогирдони мумтози Имом мегўянд: «Имом Шофеъї дар баробари оёт ва ањодисе, ки сифоти Худовандро баён мефармоянд, роњу равиши салафро интихоб карда буданд. Яъне бидуни ташбењ кардани Худованд ба касе аз бандагонаш ва на мушаххас кардани чигунагии он сифат ва на нафй кардани он сифат аз Худованд ва на таъбир кардан ба маъоние, ки мухолиф бо асли оёт ва ањодис мебошад». [[23]](#footnote-23)

 Ибни Њаљар дар китоби «Таволит-таъсис» дар боби «Зикри он чи ки дар пайравї аз салаф дар эътиќодот ва эњтиром гузоштан ба ањодиси Паёмбар (с) наќл шудааст» аз Имом Шофеъї наќл мекунад, ки мегўяд: «Њар кас, ки бар асоси Ќуръон ва суннат сухан бигўяд, пас ў барњаќ аст ва њар кас, ки аз ѓайри Ќуръон ва суннат сухан мегўяд, пас ў њазаён мегўяд».

 Имом Нававї мегўяд: «Аз он љумла, ба кор бурдани саъйу кўшиш дар ёрї кардани њадиси Расулуллоњ (с) ва пайравї аз он, љамъоварии ањодиси мутафовит дар мавриди як масъалаи хос ва бартараф кардани ихтилофот байни ин ањодис ва ё љамъ кардан байни ин ањодис бо мањорати хоссе мебошад, то он љое, ки ваќте ба Ироќ омаданд, ўро «Носирул-њадис» (ёридињандаи њадис) ном нињоданд. Уламо ва фуќањои Хуросон ба пайровони Имом Шофеъї лаќаби «Асњобул-њадис»-ро нињодаанд. Бо ин њол Имом Шофеъї ба хотири ин ки њељ башаре ињотаи комил бар улум надорад, љанбаи эњтиётро риоят карда, њамеша ба амал кардан ба њадиси сањењ ва тарк кардани ќавли вай тавсия мекунад, дар сурате, ки ин ќавл ба њадиси сањењ ва собит таноќузе дошта бошад. Пайравонї Имом Шофеъї дар баробари фатвоњое, ки ба њадис мухолифанд, ба ин васият амал карда, њадисро бар ќавли Имом Шофеъї муќаддам кардаанд». [[24]](#footnote-24)

**Пайравии Имом Шофеъї аз суннати Расулуллоњ (с)**

Њамон тавре ки ќаблан гуфтем, Имом Шофеъї ба хотири пайравии шадид аз њадиси Расулуллоњ (с) ба «Носирул-њадис» мулаќќаб гардид. Њамчунин ба хотири ин буд, ки Имом Шофеъї њар ќавл ва иљтињодеро, ки бо њадис мухолиф буд, мардуд мешумурд ва њељ касро дар маќоми муќоиса ба Расулуллоњ (с) намедид, то ќавли ў дар баробари њадиси Расулуллоњ (с) арзиш дошта бошад. Њангоме ки њадиси сањење бо ў мерасид, ки њукми он њадис мансух[[25]](#footnote-25) нашуда бошад, пайравї аз он њадисро лозим медонист ва ин аз суханон ва бањсњои Имом ошкор мебошад. Абдулмалик ибни Абдулњамид ибни Мењрон мегўяд: «Имом Ањмад ба ман гуфтанд: Чаро китобњои Имом Шофеъиро мутолиъа намекунї? Њељ кадом аз уламои муаллифин тобеътар аз Шофеъї ба њадис ва суннати Расулуллоњ (с) нест».

Ањмад ибни Њанбал мегўяд: «Бењтарин кори Имом Шофеъї ин буд, ки ваќте ба њадисе, ки ќаблан нашунида буд, огоњї меёфт, фавран дар асоси ин њадис фатво медод ва аз раъйи худ боз мегашт».

Имом Шофеъї мегўяд: «Њар кадом аз мо њадисе аз ањодиси Расулуллоњ (с) барои ў махфї мемонад, пас њар фатвое, ки бидињам ва ё ќоидаеро баён бикунам, ки њадиси Расулуллоњ (с) бо он мухолиф аст, пас ќавл ќавли Расулуллоњ (с) аст ва он њадис њам раъйи ман мебошад».

Рабиъ аз Шофеъї наќл мекунад, ки њангоме ки дар китобам хилофи суннати Расулуллоњ (с)-ро ёфтед, пас аз суннати Расулуллоњ (с) пайравї кунед ва сухани маро тарк кунед. Аз ў ин љумла машњур шудааст: «Изо сањњал-њадису фањува мазњабї». [[26]](#footnote-26)

Ибни Њаљар ин воќеаи зерро, ки далели пайравї ва илтизоми шадиди Имом Шофеъї ба њадис ва суннати Расулуллоњ (с) мебошад, наќл мекунад: «Марде аз Шофеъї дар бораи масъалае суол кард, Имом чавоби ўро дод, ки Расулуллоњ (с) инчунин мефармоянд. Он шахс гуфт: Оё ин фатвои ту њам њаст? Шофеъї гуфт: Инро бингар, оё дар либосам аломат ва нишонаи ѓайри мусалмонро мебинї? Оё маро дар њоле, ки аз калисо хориљ мешавам, дидаї? Мегўям, ки Расулуллоњ (с) инчунин мефармоянд, боз мегўї, ки раъйи ту чист?». [[27]](#footnote-27)

**Суханони уламо дар бораи Имом Шофеъї**

Ибни Касир мегўяд: «Бисёре аз имомони бузурвор Имом Шофеъиро мавриди ситоиш ќарор додаанд. Аз он љумла, Абдуррањмон ибни Мањдї, ки аз Шофеъї хост китобе дар усули фиќњ таълиф кунад ва Имом Шофеъї низ китоби «Ар-рисолат»-ро навиштанд, ў барои Имом Шофеъї дар намоз дуо мекард. Аз он љумла устодаш Молик ибни Анас ва Ќутайба ибни Саъид, ки мегўянд: «Шофеъї имом њастанд». Њамчунин Суфён ибни Уяйна ва Яњё ибни Саъиди Ќаттон, ки дар намоз барои Имом Шофеъї дуо мекарданд. Абўубайд мегўяд: «Фасењтар, оќилтар ва ботаќвотар аз Шофеъї надидаам». [[28]](#footnote-28)

Довуд ибни Алии Зоњирї китобе дар фазоили Имом Шофеъї навишта, ки дар он мегўяд: «Шофеъї хислатњои некўе дорад, ки ѓайри ў надорад. Аз он љумла, шарафи насаб, сињњати дину аќида, саховати нафс, огоњї ба сањењ ё заиф, носих ва мансух будани њадис, ва њифз доштани Ќуръону њадис ва зиндагии хулафо, китобњои муфид ва шогирдону ёрони хуб монанди Ањмад ибни Њанбал, ки дар зуњду таќво ва пайравї аз њадис машњур аст».

 Ањмад ибни Њанбал мегўяд: «Фасењтар ва бофањмтар аз Шофеъї надидаам». [[29]](#footnote-29)

Инњо намунае чанд аз фазоили Имом ва аќволи уламо дар бораи ў мебошад, ки муносиб ба ин китобчаи мухтасар аст.

**Аз суханон ва њикматњои Шофеъї**

Касе, ки бародари худро дар пинњонї панд дињад, яќинан ўро насињат ва ороста кардааст ва касе, ки бародари худро аланан (ошкоро) панд дињад, яќинан ўро саршикаста ва хор кардааст.

Ба Рабеъ мегўяд: «Эй Рабеъ, аз суханони бењуда парњез кун, зеро ваќте ки як калима аз забонат хориљ шуд, дигар ту ихтиёри онро надорї ва он ихтиёри туро дорад».

Агар тамоми саъйу кўшиши худро ба кор барї, то мардумро розї кунї, нахоњї тавонист, пас амал ва нияти худро барои Худо холис кун.

Виќору сангинї дар њангоми тафрењ аз нодонї аст. [[30]](#footnote-30)

Мушкилтарини корњо се чиз аст: Бахшиш њангоми тангдастї, таќво ва тарс аз Худованд дар хилвату танњої, гуфтани калимаи њаќ дар назди касе, ки аз ў умед ва тарс дорї. [[31]](#footnote-31)

**Калимоте дар бораи илм**

* Талаби илм бењтар аз намози суннат аст.
* Касе, ки хоњони дунё аст, пас илм биомўзад ва касе њам, ки хоњони охират аст, илм биомўзад.
* Њељ чиз баъд аз анљом додани фароиз, бандаро бењтар аз илм ба Худованд наздик намекунад.
* Касе, ки илмро бидуни далел ва мадрак талаб мекунад, монанди касе аст, ки дар шаб ба љамъоварии њезум машѓул аст. Пуштае аз њезумро љамъ карда ва дар он море аст, ки ўро хоњад газид ва ў намедонад.

**Вафоти Имом Шофеъї (р)**

Имом Шофеъї дар Миср мариз шуданд ва бемории ў бисёр шадид буд, то њадде, ки Юнус ибни Аъло мегўяд: «Касеро надидаам, ки мисли Шофеъї мариз шуда бошад».

Музанї, ки яке аз шогирдони ў мебошад, ба аёдати вай рафта ва суол мекунад: «Чї гуна шабро ба субњ расонидаед?». Имом Шофеъї гуфтанд: «Дар њоле шабро ба субњ расонидаам, ки тарккунандаи дунё ва дўстон, чашанда аз љоми марг ва раванда ба дидори Худованд љалла зикруњу мебошам. Савганд ба Худованд, намедонам оё рўњам ба сўи бињишт парвоз мекунад то ўро табрик бигўям, ё ба сўи љањаннам то ўро азо гўям». Пас гиря карданд ва ин шеърро суруданд:

Ва ламмо касо ќалбї ва зоќат мазоњибї,

Таъозаманї занбї, фаламмо ќарантуњу.

Ва мо зилта зо ъафвин аниз-занби лам тазал,

Љаъалтур-раљо миннї лиъафвика сулламо.

Биъафвика Раббї кона ъафвука аъзамо,

Таљўду ва таъфў миннатан ва такаррумо.[[32]](#footnote-32)

Рабиъ ибни Сулаймон мегўяд: «Имом Шофеъї дар шаби љумъа баъд аз намози хуфтан дар охирин рўз аз моњи Раљаби соли 204-уми њиљрии ќамарї дар синни 54-солагї вафот ёфт ва дар рўзи љумъа дафн карда шуд».

Худованд аз ин имоми бузургвор розї бод ва ўро дар бињишт њамроњ бо паёмбарону сиддиќин ва шуњадову солињин ќарор дињад.

**Имоми ањли суннат Ањмад ибни Њанбал (р)**

**Насаби Имом Ањмад (р)**

Ў Ањмад ибни Муњаммад ибни Њанбал ибни Њилол ибни Асад ибни Идриси Шайбонии Марвазии Баѓдодї аст, ки насабаш арабї ва куняаш Абўабдуллоњ мебошад. Њофизи бузург Абўбакри Байњаќї насаби Имом Ањмадро ба Иброњими Халил расонидааст.

**Мањалли таваллуд ва вафоти Имом Ањмад (р)**

Имом Ањмад (р) дар моњи Рабиъул-аввали соли 164-уми њиљрии ќамарї дар Баѓдод ба дунё омадааст. Дар синни cесолагї падарашро аз даст дод ва модараш сарпарастии вайро ба уњда гирифт. Њангоме ки нављавоне беш набуд, дар маљлисњои дарси Абўюсуфи Ќозї њузур пайдо мекард. Пас дар синни 16-солагї ба њадис руй овард. Вай барои шунидани њадис ба мусофират пардохт ва дар ин мусофиратњо мавриди таљлил ва эњтироми уламо ва устодони худ воќеъ мешуд ва тавонист бар асари ин мусофиратњо ањодиси зиёдеро љамъоварї карда, китоби «Ал-муснад»-ро, ки шомили наздик ба чињил њазор њадис мебошад, таълиф кунад.

Ибни Касир мегўяд: «Имом Шофеъї дар сафари дувуми худ ба Баѓдод дар соли 190-уми њиљрии ќамарї ба Имом Ањмад, ки дар он ваќт сию чанд сол дошт ва бо ў дар сафар буд, мегўяд: «Эй Абўабдуллоњ, њангоме ки њадисе дар назди ту сањењ бошад, ба ман њам иттилоъ бидењ, њол ин њадис њадисе бошад, ки ањли Њиљоз онро наќл мекунанд, ё ањли Шом ё ањли Ироќ ё ањли Яман».

Ин сухани Имом Шофеъї далолат бар эњтироми Шофеъї нисбат ба Имом Ањмад ва маконати илмии вай дорад, ки Имом Шофеъї бар асоси сањењ ё заиф будани њадисе аз назари Имом Ањмад фатво бидињад. Ин эњтиром ва маконате аст, ки Имом Ањмад дар байни уламо дошта ва шуњрату овозаи ў дар оѓози љавониаш дар офоќи исломї печида буд». [[33]](#footnote-33)

**Таќвову зуњд ва беолоишии Имом Ањмад (р)**

Таќво ва зуњди Имом Ањмад ба њадде буд, ки забонзади омму хос будааст. Аз ќабул кардани ќазовати Яман, њамчунин аз ќабул кардани њадя ба шиддат худдорї намуда, ба хотири ин ки дар зиндагї фаќат аз њосили кору зањмат истифода менамуд, дучори тангдастї шуда буд.

Писараш Абдуллоњ мегўяд: «Дар замони хилофати Восиќ дар тангдастии шадиде будем. Шахсе мехост чањор њазор дирњам ба унвони њадя ба падарам бидињад, ки онро аз падараш ба ирс бурда ва бино ба изњори он шахс на аз садаќа буд ва на аз закот. Бо вуљуди исрори он шахс падарам аз ќабул кардани он њадя худдорї намуд. Пас аз чанде дар ин маврид бо падарам суњбат кардам, гуфтанд: «Агар онро ќабул мекардем, њамаи онро масраф карда будем ва чизе аз он боќї намонда буд». Абўдовуд мегўяд: «Маљлиси Имом Ањмад маљлиси охират буд, ки дар он аз лаззатњо ва хушињои дунё ёде намешуд ва њељ гоњ Имом Ањмадро надидам, ки лаззатњои дунёро зикр кунад». [[34]](#footnote-34)

Абўљаъфар Муњаммад ибни Яъќуби Саффор мегўяд: «Њамроњи Ањмад ибни Њанбал дар Сомарро будем, аз ў талаби дуо кардем, гуфтанд: «Парвардигоро, Ту медонї, ки мо бештарин аъмолеро, ки дўст медорї, анљом медињем, пас моро њамеша бар аъмоле, ки дўст медорї, ќарор бидењ», сипас сукут карданд. Талаби дуои бештаре кардем, гуфтанд: «Парвардигоро, ба ростї мо аз Ту ба василаи он ќудрате, ки барои осмонњо ва замин гуфтї: «Биёед дар зери амру њукми Ман, чи бихоњед ва чи нахоњед, гуфтанд: Омадем итоаткунандагон», талаб мекунем, ки моро муваффаќ ба анљом додани аъмоле кунї, ки дар он ризояти Туст. Парвардигоро, мо аз фаќр ба Ту паноњ мебарем, магар аз фаќирї ва муњтољї ба Ту, паноњ мебарем ба Ту аз хорию зиллат, магар аз хорию зиллат барои Ту,[[35]](#footnote-35) Парвардигоро, бар мо зиёд неъмат мадењ, ки саркашї мекунем ва неъматњоятро бар мо кам макун, ки неъматро фаромўш мекунем ва барои мо аз рањматат ва ризќат он чиро бубахш, ки моро муваффаќ ба тоату ибодати Ту мекунад ва моро бо фазлу карамат бениёз кун»».

Ибни Касир (р) пас аз ин ки дар бораи зуњду таќвои Имом Ањмад сухан меронад, мегўяд: «Хабарњои воридшуда аз ў дар мавриди зуњду таќво бисёр зиёд аст ва Имом Ањмад дар мавриди зуњд китобе бисёр пурманфиат таълиф кардааст, ки њаммонанди он то кунун навишта нашудааст, њамеша дар њадди тавони худ зиндагї мекарданд».

**Пайравии Имом Ањмад аз суннати Расулуллоњ (с) ва эњтиром ба ањли њадис**

Абдулмалики Маймунї мегўяд: «Чашми ман касеро бењтар аз Ањмад ибни Њанбал надидааст, ба дастуроти Худованду суннати Расулуллоњ (с) ва пайравї аз он арзиши бас бузург мегузошт, ки њаммонанди ў касеро аз муњадддисин надидаам. Мегуфтанд: «Касе њадиси Расулуллоњ (с)-ро рад намояд, наздик аст, ки њалок шавад».

Имом Ањмад мегўяд: «Тааљљуб мекунам аз афроде, ки сањењ будани санади њадисро шинохта, бо ин њол ба раъйи Суфёни Саврї рўй меоваранд, дар њоле ки Худованд мефармояд:

**«Фаляњзариллазина юхолифуна ъан амрињи ан тусибањум фитнатун».** Яъне: **«Пас, онон, ки хилофи њукми Пайѓамбар мекунанд, бояд аз он битарсанд, ки ба онњо балое бирасад».**[[36]](#footnote-36)

Мегуфтанд: «Касе, ки ањли њадисро [[37]](#footnote-37) эњтиром ва таљлил намояд, дар назди Расулуллоњ (с) эњтиром ва манзалат дорад ва касе, ки ањли њадисро тањќир кунад, дар назди Расулуллоњ (с) њаќир мебошад, зеро ањли њадис уламои Расулуллоњ (с) мебошанд».

Фазли Зубайдї мегўяд: «Имом Ањмад дар њоле, ки ањли њадис ба назди ў омада буданд, ба ќаламњои онњо ишора карда гуфт: «Ин ќаламњо чароѓњои Ислом њастанд». Њамчунин дар бораи асњоби њадис гуфтанд: «Агар инњо бењтарини мардум набошанд, пас дигар чї касоне бењтарини мардум њастанд».[[38]](#footnote-38)

**Имом Ањмад ва фитнаи хилќати Ќуръон**

Байњаќї (р) мегўяд: «Баёни машаќќатњо ва сахтињое, ки Абўабдуллоњ Ањмад ибни Њанбал дар замони хилофати Маъмун, Муътасим ва Восиќ ба хотири Ќуръон тањаммул намуд ва баёни зиндонњои дарозмуддат ва шаллоќњои зиёд, тањдид ба ќатл, шиканљањои бисёри Имом Ањмад ва бетаваљљуњ будани ў ба ин машаќќатњо, сабру пойдорї бар дини Худо ва роњи мустаќим.

Имом Ањмад аз оёт ва ањодисе, ки дар бораи тањаммули сахтї дар роњи дин аст, огоњии комил дошта, бад-ин хотир бо ризояти комил шинканљањоро тањаммул намуд ва дар ин роњ пойдорї нишон дод, то Худованд ўро аз љумлаи авлиёи ростини худ ќарор дод ва ба саодати ду љањон даст ёфт. Худованд мефармояд:

**«Оё мардумон пиндоштанд, ки ба муљарради он, ки гўянд: «Имон овардем» – гузошта шаванд ва онњо имтињон карда нашаванд?».**[[39]](#footnote-39)

**«Ба њар чи ба ту бирасад, сабр кун; ба дурустї ки ин муќаддима аз корњои маќсуд аст».**[[40]](#footnote-40)

Имом Ањмад дар китоби «Муснад» аз Саъд ривоят мекунад, ки суол кардам: «Ё Расулуллоњ, чї касоне бештар дар машаќќат ва сахтї воќеъ мешаванд?». Фармуданд: «Паёмбарон, сипас касоне, ки мисли Паёмбар њастанд, сипас касоне, ки дар дараљаи баъдї ќарор мегиранд. Худованд бандаашро ба андозаи дину имонаш мавриди озмоиш ќарор медињад ва њамчунон ин озмоиши Худованд идома дорад, то ин ки тамоми гуноњони ин шахс аз байн биравад». [[41]](#footnote-41)

Ибни Касир мегўяд: «Хулосаи машаќќат ва сахтии Имом Ањмад аз забони имомони ањли суннат.

Дар он чи ки гузашт, гуфтем, ки гурўње бар фикру аќли Маъмун - халифаи Аббосї тасаллут ёфтанд ва ўро аз роњи њаќ мунњариф карда, ба ў гуфтанд: «Ќуръон аз љумлаи махлуќоти Худованд аст ва Худованд дорои сифот намебошад». Байњаќї мегўяд: «Хулафои банї Умайя ва банї Аббос тобеъи аќида ва мазњаби салафи солењ буданд ва замоне ки Маъмун ба хилофат расид, муътазила даври ў љамъ шуданд ва ўро гумроњ карданд».[[42]](#footnote-42)

Раиси онњо Ањмад ибни Абўдовуди муътазилї буд ва мардумро маљбур ба ќабули ин аќида карданд, ки Ќуръон махлуќи Худованд аст. Уламо ва ањли њадисро тањдид карданд. Аз онњо касоне буданд, ки ба иљбор ва нохушї ќабул карданд ва баъзе онњо касоне буданд, ки дар зоњир ин аќидаро ќабул карда ва баъзе дигар низ фирор карданд. Аммо Имом Ањмад ибни Њанбал ва Муњаммад ибни Нўњ аз ќабули ин аќида худдорї карданд. Имом Ањмад ба зиндон андохта шуд ва ўро тањти шиканља ва азият ќарор доданд, то ин ки ба ёрии Худованд њаќ аз ботил ошкор шуд. Ў аз љумлаи касоне мебошад, ки Расулуллоњ (с) дар бораи онњо мефармоянд:

***«Њамеша гурўње аз уммати ман бар роњи мустаќим ва њаќ пойдор њастанд, ки аз азияту шиканља ва мухолифат биму њаросе надоранд, то ин ки ваъдаи Худовандї дар мавриди пирўзии эшон биёяд ва онњо бар ин роњи мустаќим њастанд».***[[43]](#footnote-43)

Имом Ањмад наздик ба 15 сол дар зиндон дар зери шиканљаву тањдид дар айёми хилофати Маъмуну Муътасим, Восиќ ва Мутаваккил буд. Дар замони хилофати Мутаваккил, ки аз дўстдорони суннат ва аќидаи салафи солењ буд, Имом аз зиндон озод шуданд. Дар зиндон дар њоле, ки пойњояш дар занљир буд, намози љамоат баргузор мекард. Пас бингар эй бародари мусалмон, чигуна ин Имоми бузургвор дар як масъалаи аќида пойдорї карда, заррае аз аќидаи худ аќибнишинї накард ва њаќро барои мардум баён намуд. Ба њамин хотир ба «Имоми ањли суннат» машњур шуд.

**Аќволи уламо дар бораи Имом Ањмад**

Имом Шофеъї мегўяд: «Аз Ироќ берун омадам ва касе бењтару донотар ва зоњидтару ботаќвотар аз Ањмад ибни Њанбал дар он набуд».

Ќутайба ибни Саид мегўяд: «Бо марги Суфёни Саврї зуњду беолоишї аз байн рафт, бо марги Шофеъї суннатњои Расулуллоњ (с) аз байн рафтанд ва бо мурдани Ањмад ибни Њанбал бидъатњо ошкор хоњад шуд».

Яњё ибни Маъин мегўяд: «Ањмад ибни Њанбал хислатњое доштанд, ки дар каси дигар надидаам. Вай муњаддис, њофиз, олими ботаќво, зоњид ва оќил буданд».

Имом Бухорї мегўяд: «Њангоме ки Ањмад ибни Њанбал шаллоќ зада мешуд, дар Басра будем. Абўвалиди Таёлисї мегуфт: «Агар Ањмад ибни Њанбал дар банї Исроил мебуд, забонзади онњо мешуд».

Абузаръаи Розї мегўяд: «Дар миёни ёрони худамон касеро донотар аз Ањмад ибни Њанбал намешиносам».

Яњё ибни Маъин, ки аз устодон ва њамтоёни Имом Ањмад мебошад, мегўяд: «Мардум аз мо мехоњанд, ки монанди Ањмад ибни Њанбал бошем. Савганд ба Худованд, тавони тањаммули шиканљањоеро, ки Ањмад ибни Њанбал кашидааст, надорем ва наметавонем он роњеро, ки Ањмад ибни Њанбал мепаймояд, бипаймоем».

**Вафоти Имом Ањмад ибни Њанбал**

Солењ писари Имом Ањмад мегўяд: «Падарам дар аввали моњи Рабеъул-аввали соли 241-уми њиљрии ќамарї мариз шуданд. Дар рўзи чањоршанбе дувуми Рабеъул-аввал ба аёдати падарам рафтам, дар њоле ки заиф шуда буд ва нафасњои баланд мекашид, пурсидам: «Эй падар, пешин чї хўрдаї?». Гуфтанд: «Оби боќило». Сипас Солењ издињоми љамъият аз бузургон ва умуми мардумро, ки барои аёдати Имом омада буданд, баён мекунад.

 Ибни Касир мегўяд: «Бењтарин кори Имом Ањмад дар охири умраш ин буд, ки хонаводааш ишора карданд, то ўро вузў дињанд ва ў дар аснои вузў ба зикри Худованд машѓул буд. Пас аз итмоми вузў вафот ёфтанд. Ў ду соат баъд аз бомдоди рўзи љумъа вафот ёфт ва мардум дар хиёбонњо љамъ шуданд. Дар ташйеъи љанозааш афроди зиёде љамъ шуданд, ки теъдоди онњоро фаќат Худо медонад ва амири ваќт Муњаммад ибни Абдуллоњ ибни Тоњир бар ў намоз гузорид. Байњаќї ва дигарон наќл мекунанд, ки Муњаммад ибни Абдуллоњ ибни Тоњир дастур дод, то љамъияти ширкаткунандаро бишуморанд, теъдоди онњо як миллиону сесад нафар ё бештар будааст ва Худованд донотар аст.[[44]](#footnote-44)

Абдулвањњоби Варроќ мегўяд: «То кунун, чи ќабл аз Ислом ва чи баъд аз Ислом собиќа надорад, ки љамъияте ба ин афзунї, ки дар ташйеъи љанозаи Ањмад ибни Њанбал љамъ шуданд, дар ташйеъи љанозаи дигаре низ љамъ шуда бошанд».

Ибни Касир аз Дораќутнї, аз Абдуллоњ ибни Ањмад наќл мекунад, ки падарам мегуфт: «Ба ањли бидъат бигўед, ваъдаи байни мо ва шумо љанозањои мост, ки хоњем дид чигуна ташйеъ хоњад шуд».

Худованд њам ин сухани Имом Ањмадро ба марњилаи амал расонид, ки дар ташйеъи љанозааш он љамъияти азим љамъ шуданд ва ногуфта намонад, ки Имом Ањмад имоми ањли суннат дар замони худ буданд.[[45]](#footnote-45)

Рањмату ризвони Худованд бар Имом Ањмад бод ва ба хотири зањматњое, ки барои Ислому мусулмонон кашиданд, Худованд ўро љазои хайр дињад.

1. . Манзур аз салаф, сањобаву тобеъин ва имомоне њастанд, ки дар се ќарне, ки Расули Худо (с) аз он ба хубї ёд карданд, зиндагї кардаанд. Расули Худо (с) мефармоянд: ***«Бењтарини ќарнњо ќарне аст, ки ман дар он зиндагї мекунам, сипас касоне, ки баъд аз ќарни ман меоянд, пас касоне, ки баъд аз ин ќарн меоянд».*** [↑](#footnote-ref-1)
2. . Манзури њадис ин аст, ки Ќуръон ва суннати Расулуллоњ (с) то рўзи ќиёмат бо њам буда ва ќобили људо шудан аз њамдигар намебошанд ва њељ ќонуне бидуни Ќуръон ва суннат ё бо яке аз ин ду ќобили ќабул нест. Ин њадис радде аст бар касоне, ки фаќат Ќуръонро марљиъи худ ќарор медињанд ва аз суннати Расулуллоњ (с), ки тавзењдињандаи бисёре аз оёт мебошад, рўйгардонї карда, аз њавову њавас ва шайтон пайравї мекунанд. Дар ин китоб хоњем дид, ки ин имомони бузургвор чї ќадар таъкид ба пайравї аз суннати Расулуллоњ (с) ва расонидани он ба наслњои баъдї доштанд, сухани худро муќобили сухани Расулуллоњ (с) беарзиш медонистанд, зеро Расулуллоњ (с) њамон тавре ки Худованд дар сураи «Наљм» мефармояд: **«Ва сухан намегўяд аз њавову њавас, нест суханони ў магар аз вањй, ки ба ў аз тарафи мо расонида мешавад».** («Наљм»; 3-4).

 [↑](#footnote-ref-2)
3. . Хуб мебуд имрўз низ равиши бањси илмии озод пиёда мешуд, то ба ин васила шахсияти илмї ва аќлии донишомўзон парвариш ёбад. [↑](#footnote-ref-3)
4. . Дар зењн чизе сањењ намебошад, њангоме ки будани рўз эњтиёљ ба далел дорад. [↑](#footnote-ref-4)
5. .Манзури Имом Абўњанифа аз ѓайри сањоба тобеъин ва табаъи тобеъин мебошад, тобеъин касоне њастанд, ки сањобаро дидаанд ва табаъи тобеъин касоне њастанд, ки тобеъинро дидаанд. [↑](#footnote-ref-5)
6. . Манзури Имом Абўњанифа (р) ин аст, ки Худованд бо касе аз бандагонаш робитаи хешовандї надорад, то ки сухани ўро баъд аз Ќуръон ва суннат сад дар сад мебоист ќабул кард. [↑](#footnote-ref-6)
7. . Манзур ин аст, ки њар як аз ин бузургворон имоме дар илму таќво ва беолоишї дар зиндагї буданд. [↑](#footnote-ref-7)
8. . «Ва бењтарин умури дин он чизе аст, ки суннат бошад ва бадтарини умур чизњои нав ба вуљудомада дар дин мебошад». [↑](#footnote-ref-8)
9. . **«Имрўз барои шумо дини шуморо комил кардам ва неъмати Худро бар шумо тамом кардам ва Исломро барои шумо дин ихтиёр кардам».** (Сураи «Моида»; 3). [↑](#footnote-ref-9)
10. . **«Дар он рўзе, ки рўйњое сафед шавад ва рўйњое сиёњ гардад; аммо (ба) онон, ки рўйњояшон сиёњ гашт, (гуфта шавад): «Оё баъд аз имони хеш кофир шудед? Пас, ба сабаби кофир шудани хеш азобро бичашед».** (Сураи «Оли Имрон»; 106). [↑](#footnote-ref-10)
11. . **«Пас, онон, ки хилофи њукми Пайѓамбар мекунанд, бояд аз он битарсанд, ки ба онњо балое бирасад, ё ба онњо азоби дарддињанда бирасад.** (Сураи «Нур»; 64). [↑](#footnote-ref-11)
12. . Маъмулан дузд дар байни мардум тарс ва вањшат меоварад ва њайбати Имом Молик аз руъбу вањшате, ки дузд дар байни мардум ба вуљуд меоварад, низ бештар мебошад. [↑](#footnote-ref-12)
13. . Аз љавоб додан худддорї мекунад, пас аз њайбати ў суол такрор намешавад. Ва суолкунандагон сарњои худро ба зер андохтанд. Адаб виќор ва иззати подшоњии таќво. Пас ў дорои њайбат ва виќор аст ва ў подшоњ њам нест.

 [↑](#footnote-ref-13)
14. . Тарљумаи он гузашт. [↑](#footnote-ref-14)
15. . Манзури Имом Молик пайравї аз Ќуръон ва суннати Расулуллоњ (с) мебошад, ки асњоби Расулуллоњ (с) ба хотири пайравї аз Ќуръон ва суннат мавриди мадњу ситоиши Худованд ќарор гирифтанд ва худро аз пайравї аз њавову њавас наљот доданд ва касоне њам, ки баъд аз сањоба меоянд, бояд ин роњро идома дињанд. [↑](#footnote-ref-15)
16. . Дар назди ањли суннат китоби «Сањењ»-и Имом Бухорї ва «Сањењ»-и Имом Муслим сањењтарин китобњо баъд аз Ќуръон мебошад. Китоби Имом Молик ќабл аз ин ду китоб навишта шудааст, бинобар ин, ќавли Имом Шофеъї дар мавриди китоби Имом Молик марбут ба даврони худ мебошад ва китоби «Муваттаъ» яке аз китобњои марљиъи ањли суннат дар њадис мебошад. [↑](#footnote-ref-16)
17. . **«Фармон пеш аз ин ва пас аз ин Худойрост».** (Сураи «Рум»; 4). [↑](#footnote-ref-17)
18. . Муќаддимаи «Ал-маљмўъ»-и Имом Нававї (р). [↑](#footnote-ref-18)
19. . «Ал-бидояту ван-нињоя». [↑](#footnote-ref-19)
20. .Муќаддимаи «Ал-маљмўъ». [↑](#footnote-ref-20)
21. . «Ал-бидояту ван-нињоя». [↑](#footnote-ref-21)
22. . Њар амале ѓайр аз Ќуръон бефоида аст, магар њадис ва фиќњ дар дин, илм он чизе аст, ки дар он аз њадис гуфта шавад, ѓайр аз ин васвоси шайтон аст. [↑](#footnote-ref-22)
23. . «Ал-бидояту ван-нињоя». [↑](#footnote-ref-23)
24. . Муќаддимаи «Ал-маљмўъ»-и Имом Нававї. [↑](#footnote-ref-24)
25. . Мансух: Оят ва ё њадисе аст, ки ба дастури Худованд ба хотири осонии њоли мўъминон дар замони Расулуллоњ (с) њукми он аз байн рафта, њукми љадид љои њукми ќаблиро гирифтааст, ки ин њукми љадидро «носих» мегўянд. Имкон дорад, ки ин њукми љадид аз њукми ќаблї осонтар бошад, монанди насхи иддаи зани шавњармурда аз як сол ба чањор моњу дањ рўз ва ё аз њукми ќаблї сангинтар бошад, монанди насхи зиндонї кардани зинокор. [↑](#footnote-ref-25)
26. . «Њангоме ки њадис сањењ бошад, пас он мазњаби ман аст». [↑](#footnote-ref-26)
27. . «Таволит-таъсис». [↑](#footnote-ref-27)
28. . «Ал-бидояту ван-нињоя». [↑](#footnote-ref-28)
29. . «Таволит-таъсис». [↑](#footnote-ref-29)
30. . Манзури Имом Шофеъї ин аст, ки њар коре љои муносибе дорад. Пас њар касе барои тафрењ ба сањро равад, бояд эњсоси шодмонї кунад ва хуш бошад. [↑](#footnote-ref-30)
31. . Љамъоваришуда аз китоби «Таволит-таъсис» ва Муќаддимаи «Ал-маљмўъ». [↑](#footnote-ref-31)
32. . Њангоме ки сангин шуд ќалбам аз гуноњон ва роњи чора бар ман танг шуд, ќарор додам умедворї аз ман барои афви ту паллае. Гуноњонам дар назарам бисёр љилва мекунанд, аммо ваќте ки гуноњонамро бо афви ту муќоиса кардам эй Парвардигор, афви ту бузургтар аст ва њамеша афв мекунї аз гуноњон ва њамеша бахшишу афв мекунї аз рўи миннат ва карам.

 [↑](#footnote-ref-32)
33. . «Ал-бидояту ван-нињоя». [↑](#footnote-ref-33)
34. . «Ал-бидояту ван-нињоя». [↑](#footnote-ref-34)
35. . Манзур аз дуо ин аст, ки Худоё мо аз фаќирї ва муњтољї ба Ту паноњанда мешавем, магар аз фаќр ва эњтиёље, ки ба Ту дорем ва аз зиллату хорї дар баробари бандагони Ту ба Ту паноњанда мешавем, магар аз зиллате, ки барои маќому азамати Ту бошад. Ин дуо талаби озодии инсон аз ќайду банди дунё ва бандагї барои инсони мисли худ намуда, бандагии холис барои Худованд ва залилу хошеъ будан фаќат дар баробари Худовандро талаб мекунад. [↑](#footnote-ref-35)
36. . «Нур»; 63, [↑](#footnote-ref-36)
37. . Манзур аз ањли њадис ё асњоби њадис уламое њастанд, ки ањодисро наќл мекунанд ва тавонистаанд бо диќќат дар наќли ањодис динро барои мо њифз кунанд. [↑](#footnote-ref-37)
38. . «Ањмад ибни Њанбал», аз доктор Абдулѓанї Даќр. [↑](#footnote-ref-38)
39. . «Анкабут»; 2. [↑](#footnote-ref-39)
40. . «Луќмон»; 17. [↑](#footnote-ref-40)
41. . «Ал-бидояту ван-нињоя». [↑](#footnote-ref-41)
42. . «Ал-бидояту ван-нињоя». [↑](#footnote-ref-42)
43. . Њадисро Имом Бухорї ва Муслим ривоят кардаанд. [↑](#footnote-ref-43)
44. . «Ал-бидояту ван-нињоя». [↑](#footnote-ref-44)
45. . «Ал-бидояту ван-нињоя». [↑](#footnote-ref-45)